
Për përcaktimin e kompetencave të ministrit të shtetit për reformat dhe marrëdhëniet me kuvendin në fushën 
e komunikimeve elektronike

Në mbështetje të nenit 100 të Kushtetutës dhe të pikës 2 të nenit 7 të ligjit nr.9000, datë 30.1.2003 “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave

Vendosi:

Ushtrimin nga Ministri i Shtetit për Reformat dhe Marrëdhëniet me Kuvendin të kompetencave të ministrit përgjegjës në fushën e komunikimeve elektronike dhe postare, sipas përcaktimeve të bëra në ligjin nr.9918, datë 19.5.2008 “Për komunikimet elektronike në Republikën e Shqipërisë”.
Ky vendim hyn në fuqi menjëherë dhe botohet në Fletoren Zyrtare.

